## Pravilnik o obrascima i načinu vođenja evidencije o pružanju humanitarne pomoći

### NN 39/2004 (26.3.2004.), Pravilnik o obrascima i načinu vođenja evidencije o pružanju humanitarne pomoći

# ministarSTVO zdravstva i socijalne skrbi

962

Na
temelju odredbe članka 5. stavka 2. Zakona o humanitarnoj pomoći (»Narodne
novine«, broj 96/2003) ministar zdravstva i socijalne skrbi donosi

## PRAVILNIK

### O OBRASCIMA I NAČINU VOĐENJA EVIDENCIJE O PRUŽANJU HUMANITARNE POMOĆI

I.
TEMELJNE ODREDBE

Članak
1.

Ovim se
pravilnikom propisuje vođenje evidencije – izvješća o pružanju humanitarne pomoći
(u daljnjem tekstu: evidencija) kao i vrsti i načinu pružanja humanitarne pomoći.

Članak
2.

Evidenciju
su dužne voditi pravne osobe koje su stekle status humanitarne organizacije
sukladno članku 4. Zakona o humanitarnoj pomoći (u daljnjem tekstu Zakon).

II.
EVIDENCIJA – IZVJEŠĆE O PRUŽANJU HUMANITARNE POMOĆI

Članak
3.

Evidencija
– izvješće sadrži podatke:

– o količini, vrsti i vrijednosti materijalnih i
financijskih do­bara,

– o vrsti i načinu pružene humanitarne pomoći i
usluga,

– o korisnicima humanitarne pomoći.

Članak 4.

Podatke iz članka 3. humanitarna organizacija upisuje
u ob­ras­ce broj 1. do 3a.

Članak 5.

Obrazac broj 1. nosi naziv »Evidencija - Izvješće o
prikup­ljenoj materijalnoj i financijskoj humanitarnoj pomoći«.

Obrazac se popunjava u dva istovjetna primjerka od
kojih jedan zadržava humanitarna organizacija, a drugi primjerak do­stav­lja se
mjesečno Ministarstvu zdravstva i socijalne skrbi u razdoblju od 1. do 15. u
mjesecu, za svaki prethodni mjesec.

Humanitarne organizacije koje se ne bave pružanjem rečenih
oblika humanitarne pomoći nisu dužne dostavljati obrazac broj 1. već samo
pismenu obavijest da u navedenom razdoblju nisu pružale materijalnu i
financijsku humanitarnu pomoć.

Članak 6.

Obrazac broj 2. nosi naziv »Evidencija-izvješće o pruženoj
psihosocijalnoj pomoći i uslugama«.

Obrazac se popunjava u dva istovjetna primjerka od
kojih jedan zadržava humanitarna organizacija, a drugi se primjerak dostavlja
Ministarstvu zdravstva i socijalne skrbi dva puta go­dišnje i to do 30. lipnja
i do 31. prosinca tekuće godine.

Humanitarne organizacije koje se ne bave pružanjem rečenih
oblika humanitarne pomoći nisu dužne dostavljati obrazac broj 2.

Članak 7.

Obrazac broj 3. nosi naziv »Evidencija – izvješće o
skupinama korisnika humanitarne pomoći«.

Obrazac se popunjava u dva istovjetna primjerka od
kojih jedan zadržava humanitarna organizacija, a drugi primjerak do­stav­lja se
mjesečno Ministarstvu zdravstva i socijalne skrbi u razdoblju od 1. do 15. u
mjesecu, za svaki prethodni mjesec.

Humanitarne organizacije koje se bave pružanjem
psihosocijalne pomoći i usluga dužne su izvješća o skupinama korisnika
humanitarne pomoći dostavljati dva puta godišnje i to do 30. lipnja i do 31.
prosinca tekuće godine.

Članak
8.

Obrazac
broj 3a. nosi naziv »Evidencija korisnika humanitarne pomoći«.

Ovaj
obrazac humanitarna organizacija dužna je voditi, te čuvati u svom sjedištu.

Članak
9.

U slučaju
nepostojanja ovim pravilnikom propisanih evidencija ili neopravdanog izostanka
dostavljanja propisanog izvješća u rokovima utvrđenim ovim pravilnikom
Ministarstvo zdravstva i socijalne skrbi može izreći mjeru ispravljanja
nepravilnosti u radu humanitarne organizacije sukladno članku 7. stavku 2.
Zakona.

U slučaju
nepostupanja po izrečenoj mjeri odnosno pro­puštanja ispravljanja nepravilnosti
u radu Ministarstvo zdravstva i socijalne skrbi može donijeti rješenje o
oduzimanju statusa humanitarne organizacije sukladno članku 7. stavku 1. točki
2. Zakona.

III.
PRIJELAZNE I ZAKLJUČNE ODREDBE

Članak
10.

Obrasci
1, 2, 3. i 3a, čiji je sadržaj i oblik propisan ovim pravilnikom, čine njegov
sastavni dio.

Članak
11.

Humanitarne
organizacije dužne su postupati po odredbama ovoga pravilnika od dana njegova
stupanja na snagu.

Članak
12.

Stupanjem
na snagu ovoga pravilnika prestaje važiti Pravilnik o načinu vođenja evidencije
o korisnicima, opsegu prikup­ljene i raspodijeljene humanitarne pomoći, te o
sadržaju i rokovima izvješća (»Narodne novine«, broj 10/93).

Članak
13.

Ovaj
pravilnik stupa na snagu osmog dana od dana objave u »Narodnim novinama«.

Klasa:
550-01/04-01/277
Urbroj: 534-01-04-1
Zagreb, 9. ožujka 2004.

Potpredsjednik
Vlade Republike Hrvatske
ministar zdravstva i socijalne skrbi
**prof****. dr****. sc****. Andrija** **Hebrang****,** v. r.

![](dodatni/349426.gif)
![](dodatni/349427.gif)
![](dodatni/349428.gif)
![](dodatni/349429.gif)

Pravilnik, NN 39/2004-962